HIDEGKÚTI POLGÁRŐR EGYESÜLET ALAPSZABÁLYA
A Hidegkúti Polgárőr Egyesület a 2011. december 19. napján tartott alakuló közgyűlésén hozott 2011/4 sz. határozatának megfelelően az alábbiak szerint határozza meg alapszabályát:
I.

ÁLTALÁNOS RENDELKEZÉSEK

1. Az egyesület neve:
Hidegkúti Polgárőr Egyesület
2. Székhelye: 
8247 Hidegkút, Fő u. 67/a
3. Levelezési címe: 
8247 Hidegkút, Fő u. 67/a
4. Működési területe: 
Hidegkút község közigazgatási területe.
5. Alapítás éve:
2011
6. Jogállása:
Önálló jogi személy. Önkéntes, nyílt, önkormányzati elven alapuló egyesület, amely működését a Magyar Köztársaság 1989. évi II. törvénye és ezen alapszabály alapján fejti ki. Politikai tevékenységet nem folytat, szervezete pártoktól független és azoknak támogatást nem nyújt és nem fogad el.

7. Képviselői:
Elnök

8. Céljai és feladatai:

· A közrend és közbiztonság erősítését célzó figyelő-jelző szolgálat ellátása a község közigazgatási területén. 

· A bűncselekmények megelőzése, a bűnelkövetési alkalmak csökkentése. 

· A rendőri szervek biztosítási tevékenységének segítése. 

· A község kulturális rendezvényeinek támogatása. Önvédelmi, vagyonvédelmi tevékenység népszerűsítése, a rendőrség által szervezett bűn- és baleset-megelőzési akcióban való részvétel a működési területen belül. 

· Lakosság biztonságérzetének növelése. Lakosság és bűnüldöző szervek közötti bizalom és az együttműködés erősítése. 

· Az épített és természetes környezet védelme, károkozások, területszennyezések megakadályozása. 

· Alapvető tűzvédelmi normák betartására irányuló tevékenység.

7. A célkitűzéseket és feladatokat az egyesület különösen a következő tevékenységeken keresztül valósítja meg:
· Jelzéseket ad a községnek, az illetékes hatóságoknak a közösség nyugalmát súlyosan veszélyeztető észlelt magatartásról, melyek esetében szükséges, bűnmegelőző jellegű védő-, vagy óvintézkedéseket tenni.

· A bűncselekmények elkövetését elősegítő körülményekről tájékoztatja a Körzeti Megbízottat, illetve a Veszprémi Rendőrkapitányság illetékesét.

· A községben az ingó és ingatlan vagyontárgyak védelme és a károkozások megelőzése érdekében járőrszolgálatot végez.

· A tetten ért bűnelkövetőt átadja a Veszprémi Rendőrkapitányság illetékesének vagy a Körzeti Megbízottnak.

· A bűnmegelőzés érdekében felvilágosító és tanácsadó tevékenységet folytat az Egyesület, melynek során együttműködik a körzeti megbízottal, szükség szerint a Veszprémi Rendőrkapitányság illetékesével.

II.

AZ EGYESÜLET SZERVEZETI RENDJE ÉS MŰKÖDÉSE

1. Szervei:


A/ Közgyűlés

B/ Vezetőség 

C/ Felügyelő Bizottság 

D/ Fegyelmi és Etikai Bizottság

2. Feladata, hatásköre, működés alapvető szabályai:
A/ KÖZGYŰLÉS

A/l. Az egyesület legfőbb szerve.


A közgyűlés kizárólagos hatásköre:

· az alapszabály elfogadása, módosítása, kiegészítése

· az egyesület vezetőségének megválasztása

· az egyesület más szervezettel történő egyesülése

· az éves költségvetés elfogadása

· a vezetőség éves beszámolóijának elfogadása

· tagdíj összegének megállapítása
'

· az egyesület feloszlásának kimondása

· a vezetőség tagfelvételi kérelmet elutasító, valamint tag kizárásáról rendelkező döntéseivel szemben benyújtott fellebbezések elbírálása.

A/2. A közgyűlést össze kell hívni:

· szükség szerint, de legalább évente egyszer (rendes közgyűlés)

· a tagok egyharmadának írásbeli kezdeményezésére, ha azok azt a cél megjelölésével kérik

A közgyűlést a bíróság az ügyész keresete alapján a működés törvényességének helyreállítása céljából összehívhatja.

A/3. Határozatképes a közgyűlés, ha a tagok több mint fele jelen van. Határozatképtelenség esetén az elnök kezdeményezheti a közgyűlés egy órán belüli újra összehívását azonos napirendi pontokkal, ha a tagokat előzetesen a meghívóban figyelmeztették a távolmaradás ilyen következményeire. Ekkor a közgyűlés a jelenlévő szavazati joggal rendelkező tagok számára tekintet nélkül határozatképes.

A/4. A közgyűlést az elnök a napirendi pontokat tartalmazó írásbeli meghívóval hívja össze a közgyűlést 15 nappal megelőzően. A közgyűlés határozatait általában nyílt szavazással, egyszerű szótöbbséggel hozza meg. A közgyűlés nyilvános, azon bárki részt vehet. Titkos szavazást kell elrendelni a jelenlévők legalább egyharmadának írásban benyújtott indítványára. Minősített, a jelenlévők kétharmados szavazati aránya szükséges az egyesület alapszabályának elfogadásához és módosításához, a vezetőség megválasztásához, az egyesület feloszlásának kimondásához, az éves költségvetés és a beszámoló elfogadásához.

A/5. A közgyűlésről jegyzőkönyvet kell készíteni, amely tartalmazza a jelenlévők nevét, a napirendi pontokat, a szavazatok pontos számszerű arányát és a hozzászólások lényegét, a hozott határozatok tartalmát, időpontját és hatályát, illetve a döntést támogatók és ellenzők számarányát. A jegyzőkönyvet a levezető elnök és titkár, valamint a jelenlévő tagok közül választott két személy írja alá.

A/6. Az egyesület működése során keletkezett iratokba az elnökkel történt időpont-egyeztetést követően bármely tag betekinthet. A közgyűlés döntéseit az érintettekkel az elnök írásban közli.

A/7. A közgyűlési döntéseket az egyesület az elnök által a helyi hirdetmény útján hozza nyilvánosságra.

B/ VEZETŐSÉG

B/1. A vezetőség három tagú:
- elnök: Hegyi Róbert

- titkár: Máhl Richárd

- gazdasági felelős: Dr. Tóth-Almási Péter

B/2. A vezetőség feladata: két közgyűlés között az egyesület tevékenységének operatív irányítása, az egyesület vagyonával való gazdálkodás. A vezetőség mindazon kérdésekben dönt, amelyek nem tartoznak a közgyűlés hatáskörébe. Döntéseiről, tevékenységéről köteles a közgyűlésen beszámolni. A vezetőség irányítja a titkár munkáját. Dönt a felvételi kérelmek elfogadásáról vagy elutasításáról. Tagjait az egyesület vagyonával való gazdálkodás terén fokozott felelősség terheli. A vezetőség tagjai tevékenységüket díjazás nélkül végzik.

B/3. A vezetőség az üléseit negyedévenként, illetve szükség szerint tartja, azt az elnök távollétében a titkár hívhatja össze a napirendi pontokat tartalmazó írásbeli meghívóval a vezetőség üléseit 8 nappal megelőzően. A vezetőség határozatképes, ha a tagjai közül 3 fő jelen van az ülésen. A vezetőség ülései nyilvánosak, azon bárki részt vehet. Kötelező a vezetőség összehívása, ha a vezetőség tagjai közül legalább 2 fő kéri azt. A vezetőség üléseiről jegyzőkönyvet kell felvenni, melyből a határozatok tartalma, időpontja és hatálya, illetve a döntést támogatók és ellenzők számaránya megállapítható. A vezetőség döntéseit az érintettekkel írásban közli. A működésével kapcsolatosan keletkezett iratokba bármely tag az elnökkel vagy a titkárral való előzetes időpont egyeztetést követően betekinthet. A vezetőség a publikációt igénylő döntéseit a helyi hirdetmény útján nyilvánosságra hozza.

B/4. A vezetőség döntéseit egyszerű szótöbbséggel hozza, szavazategyenlőség esetén az elnök új előkészítést, és új szavazást rendel el. Operatív döntésekre a vezetőség ülései közötti időszakban az elnök, vagy a vezetőség által erre külön megbízott személy jogosult. Az elnök önálló aláírási joggal rendelkezik, aki az egyesület nevének előírt, előnyomott neve alá nevét az aláírási címpéldány szerint írja. Az elnök átmeneti akadályoztatása esetén a titkár jogosult az egyesület képviseletére.

B/5. A vezetőség hatáskörében megtárgyalja, majd megvitatásra, döntésre előterjeszti a közgyűlés elé az egyszerűsített mérleget, vagy az egyszerűsített beszámolót elfogadásra.

B/6. A tisztségviselők feladatai:
B/6/1. Az elnök feladatai:
· a Hidegkúti Polgárőr Egyesület alapszabálya szerint vezeti az egyesület munkáját

· dönt a hatáskörébe tartozó ügyekben

· kapcsolatot tart az adott ügyben illetékes állami, önkormányzati, társadalmi és gazdasági szervekkel, a VMPSZ (Veszprém Megyei Polgárőrségek Szövetsége) és az OPSZ (Országos Polgárőr Szövetség) elnökségével

· vezeti a közgyűlést és a vezetőségi üléseket

· nemzetközi kapcsolattartás

· médiával való kapcsolattartás

· dönt a vezetőség két ülése közötti időszakban a vezetőség hatáskörébe tartozó halaszthatatlan döntést igénylő ügyekben, erről a vezetőséget a következő ülésen tájékoztatja

· beszámol a két vezetőségi ülés között végzett munkájáról

· az egyesület stratégiai feladatainak összeállítása.

B/6/2. A titkár feladatai:
· az alapszabály szellemében és a Hidegkúti Polgárőr Egyesület feladatainak megfelelően az egyesület operatív munkájának irányítása és az abban való részvétel

· kapcsolatot tart az egyesület elnökével az elnököt megillető ügyekben

· vezetőségi ülések és közgyűlések programjának összeállítása, előterjesztések elkészítése az elnök állásfoglalásának megfelelően

· végzi az egyesület tevékenységével kapcsolatos szakmai, szervezési és ügyviteli feladatokat

· összehangolja más civil szervezetek, intézmények és az egyesület egyéb partnerei közötti tevékenységet

· szomszédos települések polgárőr egyesületeivel, a helyi rendőrséggel való kapcsolattartás, a velük együttműködésben, illetve önállóan végzett feladatok szervezése, összehangolása

· részvétel az egyesület operatív munkájának bonyolításában

· irányítja az egyesület szolgálati feladatait

· részvétel a döntésre szükséges ügyek előkészítésében

· az egyesület részére biztosított céltámogatások előkészítése.

B/6/3. A gazdasági felelős feladatai:
· a gazdasági szabályok érvényesülésének felügyelete

· az egyesület részére biztosított pályázatok előkészítése, felhasználásának figyelemmel kísérése, az elszámolások ellenőrzése, illetve végrehajtása

· az egyesület éves gazdálkodási és pénzügyi beszámolójának, költségvetésének, kidolgozása, előterjesztése

· az egyesület pénzügyi ügyeinek intézése, például a tagdíjak beszedése, nyilvántartása

· a kézi pénztár kezelése, a pénztárkönyv vezetése

· a kifizetéseknél részletesen vizsgálni, hogy az utalványozás megfelel-e a jogszabályi előírásoknak, hiányosság esetén köteles a kifizetést megtagadni. A szabálytalan utalványozás kifizetéséért egy személyben felelős

· köteles a kifizetéseknél a jogszabályokban előírt valamennyi okiratot megőrizni

C/ FELÜGYELŐ BIZOTTSÁG

C/1. Az egyesület alapszabályszerű működésének és vagyonával való gazdálkodásának ellenőrzésére a közgyűlés Felügyelő Bizottságot választ.
C/2. A Felügyelő Bizottság három tagú. Tagjait a közgyűlés minősített többségével választja meg. A tagok maguk közül elnököt választanak. A Felügyelő Bizottság elnöke tanácskozási joggal vesz részt a vezetőség ülésein, meghívása kötelező.

C/3. A Felügyelő Bizottság akkor határozatképes, ha valamennyi tagja jelen van. A Felügyelő Bizottság határozatait egyszerű szótöbbséggel hozza.

C/4. A Felügyelő Bizottság - tapasztalatairól - köteles a közgyűlésnek beszámolni.

C/5. Tagok: Pincz Olivér


Stáhl Tamás


Máhl Roland
D/ FEGYELMI ÉS ETIKAI BIZOTTSÁG

D/l. A közgyűlés Fegyelmi és Etikai Bizottságot választ. Az egyesület tagjainak fegyelmi ügyeit tárgyalja és döntést hoz azokkal szemben akik az alapszabályban és az egyesület által elfogadott Etikai és Fegyelmi szabályzatban foglaltak ellen vét.

D/2. A Fegyelmi és Etikai Bizottság három tagú. Tagjait a közgyűlés minősített többségével választja meg. A tagok maguk közül elnököt választanak. A Fegyelmi és Etikai Bizottság elnöke tanácskozási joggal vesz részt a vezetőség ülésein, meghívása kötelező.

D/3. A Fegyelmi és Etikai Bizottság akkor határozatképes, ha valamennyi tagja jelen van. A Fegyelmi és Etikai Bizottság határozatait egyszerű szótöbbséggel hozza.

D/4. A Fegyelmi és Etikai Bizottság kidolgozza az Egyesület Etikai Szabályzatát, és az elnökség
egyetértésével a közgyűlés elé terjeszti.

D/5. A Fegyelmi és Etikai Bizottság a fegyelmi eljárásnak eredményeként elmarasztaló vagy felmentő határozatot hoz.

D/6. Fegyelmi (etikai) elmarasztaló határozatával szemben emelt jogorvoslati kérelmet az ügyben keletkezett iratokkal és írásbeli észrevételeivel a közgyűlés elé terjeszti.

D/7. A Fegyelmi és Etikai Bizottság - tapasztalatairól - köteles a közgyűlésnek beszámolni.

D/8. Tagok: Mátrai Krisztina


Dabosi Sándor


Schmidt Ferenc

E/ ÖSSZEFÉRHETETLENSÉG

A vezetőség tagjainak összeférhetetlenségére a Ptk. és az egyesületekről szóló törvények előírásai az irányadók.
F/ AZ EGYESÜLET MŰKÖDÉSE
Az egyesület céljának megvalósítása, feladatainak ellátása érdekében a működési területen járőr tevékenységet végez. A járőrök lehetőség szerint három, de legalább két fős egységben járőröznek. Tárgyhavi vezénylésüket az egyesület titkára készíti el, aki a rendőrséggel a havi beosztásról előre egyeztetni köteles. A járőrök tevékenységük során az egyesület költségére saját vagy lehetőség szerint az egyesület rádiótelefonjait használják. Amennyiben tevékenységük során rendőri intézkedést igénylő cselekményt tapasztalnak, kötelesek a rendőrség 107 segélyszámára bejelentést tenni. A járőrök bűncselekményen történő tettenérés esetén a feltételezett elkövetőt feltartóztatni jogosultak. A járőr tevékenysége során köteles használni az egyesület kitűzőjét, az Országos Szövetség által kiállított igazolványt pedig maguknál tartani kötelesek. A járőrök feladatuk ellátása során egymáshoz képest mellérendelten végzik tevékenységüket. A járőrök a tevékenységük során tapasztalt hatósági intézkedést igénylő magatartásokról a szolgálatuk befejezésekor a szolgálati naplóba kötelesek észleléseiket bevezetni.

III.

AZ EGYESÜLET TAGSÁGA

1. A tagsági viszony önkéntes. Tagság automatikusan jár minden, az OPSZ által 2011 január 01 után kiadott polgárőr igazolvánnyal rendelkező hidegkúti lakosnak. Az egyesületnek rendes és pártoló tagjai lehetnek.

Az egyesületnek rendes tagja lehet minden nagykorú, büntetlen előéletű természetes személy, ha elfogadja az egyesület alapszabályát, és támogatja az egyesület tevékenységét, rendelkezik két tag ajánlásával, továbbá polgárőr alapképzésben részesült.

A rendes tagsági viszony a vezetőség döntésével és nyilvántartásba vételével keletkezik.

A felvételt nyert rendes tagok belépési nyilatkozatot írnak alá és átveszik igazolványukat.

A rendes tagok személyenként 2000 Ft/év tagdíjat fizetnek egy összegben tárgyév március 31-ig, vagy két egyenlő részletben akként, hogy az első félévben esedékes tagdíjat tárgyév március 3l-ig, a második félévben esedékes tagdíjat szeptember 30-ig fizetik be az egyesület folyószámlájára vagy pénztárába.

Az egyesület pártoló tagjai lehetnek azok a természetes és jogi személyek, akik anyagi támogatásukkal az alapszabály szerinti célok elérését segítik, de nem kívánnak az egyesület rendes tagja lenni. A pártoló tagok felvételéről az egyesület vezetősége dönt. A döntés ellen a közgyűléshez lehet fellebbezni.

A pártoló tagok tanácskozási joggal vesznek részt az egyesület rendezvényein.

A vezetőség tagfelvételi kérelmet elutasító határozatával szemben a tagjelölt fellebbezéssel élhet, melyet a döntés kézhezvételétől számított 15 napon belül lehet benyújtani közgyűléshez, mely a fellebbezést a beérkezését követő közgyűlésen tárgyalja. Az egyesület titkára a tagokról vezetett nyilvántartás kezelése során köteles a személyiségi jogok betartásáról gondoskodni.

2. Megszűnik a tagság:

· a tag halálával

· a tag kilépésével

· a tag törlésével

· a tag kizárásával

· ha a tag nem felel meg a Ptv. polgárőri feladat ellátására jogosító kötelező feltételeknek.

3. A tagok jogai és kötelezettségei:

· a tagok jogai egyenlők, ezen belül:

· részt vehetnek az egyesület rendezvényein

· betekinthet az egyesület irataiba

· a tagok kötelesek a jogszabályokban, egyesület alapszabályában előírtakat betartani, ezen belül: 

· folyamatosan részt venni az egyesület munkájában, tevékenységében

· feladatait a tőle elvárható módon teljesíteni

· a birtokában levő egyesületi vagyontárgyakat a jó gazda gondosságával óvni és lehetőség szerint gyarapítani, e vagyontárgyak használatával kapcsolatban anyagi és jogi felelősség terheli

· az egyesület tagjához méltó magatartást tanúsítani

· a tag kizárható abban az esetben, ha bűncselekményt követ el, és az bizonyítottá válik; valamint ha szolgálata alatt alkoholos befolyásoltság vagy kábítószer hatása jól látható és kimutatható. A tag kizárásáról a vezetőség dönt, mely határozattal szemben a kizárással érintett tag kézhezvételtől számított 15 napon belül fellebbezéssel élhet a közgyűléshez, mely a fellebbezést a beérkezését követő közgyűlésen tárgyalja.

IV.

AZ EGYESÜLET GAZDÁLKODÁSA

1. Az egyesület a rendelkezésére álló anyagi eszközökkel a közgyűlés által jóváhagyott költségvetés szerint gazdálkodik.

2. Az egyesület bevételei:

· felajánlások és egyéb hozzájárulások

· adományok 

·   rendezvények bevételei

· pályázati támogatások

· meghatározott célra eszközölt gyűjtések bevételei

· önkormányzati támogatás

· szervezetek, intézmények, vállalkozások támogatása 

· egyéb bevételek.

3. Az egyesület vagyona lehet:

· készpénz (folyószámlán elhelyezett összeg)

· tárgyi eszköz

· ingó- és ingatlan vagyon

· tartós használatra, vagy üzemeltetésre átadott eszköz.

4. Az egyesület tartozásaiért saját vagyonával felel. Tagjai az egyesület tartozásaiért saját vagyonukkal nem felelnek. 

5. Az egyesület megszűnése esetén vagyonának felhasználásáról a közgyűlés rendelkezik. Ha a vagyonról a közgyűlés nem rendelkezett, továbbá ha az Egyesület feloszlatással szűnt meg, vagy megszűnését állapították meg és a vagyonáról nem történt rendelkezés, vagyona - a hitelezők kielégítése után - állami tulajdonba kerül és azt közérdekű célokra kell fordítani. A vagyon felhasználásának módját nyilvánosságra kell hozni.

6. Az egyesület vagyonának kezelése

a./ Az egyesület vagyonát a
 nyitott számlán kell kezelni, melynek száma:


b./ Az egyesület vagyonának terhére 100.000 Ft értékhatárig a vezetőség, ezt meghaladóan a közgyűlés döntése alapján lehet kifizetést eszközölni.

c./Az egyesület tartozásaiért saját vagyonával felel. Tagjai az egyesület tartozásaiért saját vagyonukkal nem felelnek.

d./A pénztáros a havi pénztárt egy időben, esetenként 50.000 Ft keretén belüli összegben kezeli.

e./ A
-nál vezetett számlán elhelyezett egyesületi vagyon meghatározott része a vezetőség döntése alapján leköthető.

V.

AZ EGYESÜLET MEGSZŰNÉSE

Az egyesület megszűnik, ha:

· a közgyűlés határozatot hoz az egyesület feloszlásának kimondásáról

·  más társadalmi szervezettel egyesül

· a bíróság megállapítja megszűnését, mert legalább egy éve már nem működik, illetőleg tagjainak száma tartósan tíz alá csökken

· a bíróság feloszlatja, mert működése a büntető jogszabályokba ütközik, vagy mások jogait és szabadságát sérti.

Az egyesület megszűnése esetén az alapszabály IV. fejezet 5. pontjában előírtak szerint kell eljárni.

Az alapszabályban nem részletezett kérdésekben a Polgári Törvénykönyv, az egyesülési jogról szóló 1989. évi II. sz. törvény, valamint a hatályos pénzügyi-számviteli vagyonkezelési jogszabályok rendelkezései az irányadók.

Hidegkút, 2011. december 19. 

